stanford-oval/wikipedia huggingface dataset:
מכתב איינשטיין-סילארד
תוכן המכתב > ארבע הפסקאות המרכזיות במכתב

במהלך ארבעת החודשים האחרונים גדלה מאד הסבירות - כתוצאה מעבודותיהם של ז'וליו בצרפת ושל פרמי וסילארד באמריקה - שיהיה ניתן ליצור תגובת שרשרת במסה גדולה של אורניום, ובתגובת שרשרת זו ייווצרו כוח אדיר וכמות גדולה של חומרים רדיואקטיביים דמויי רדיום. כעת ניתן לקבוע בביטחון רב שתגובת שרשרת כזו תהיה אפשרית בעתיד המיידי.
תופעה זו עשויה גם לאפשר פיתוח פצצות, וקיימת אפשרות, אם כי לא ודאות, שתתאפשר בניית פצצות בעלות עצמה יוצאת דופן מסוג חדש לחלוטין. פצצה אחת מסוג זה הנישאת בסירה לפתחו של נמל עלולה להשמיד את הנמל כולו כמו גם חלקים מסביבתו. מאידך, ייתכן שפצצות מסוג זה תהיינה כבדות מדי לתובלה אווירית.
לארצות הברית יש כמות קטנה של עפרות אורניום באיכות נמוכה. קיימות עפרות באיכות טובה בקנדה ובצ'כוסלובקיה לשעבר, והריכוז החשוב ביותר של עפרות נמצא בקונגו הבלגית.
לאור המצב אולי תמצא לנכון לקיים תקשורת רצופה יותר בין הממשל ובין קבוצת פיזיקאים החוקרים תגובת שרשרת באמריקה. אחת מהדרכים לעשות כן היא להפקיד את המשימה בידי אדם הנאמן עליך שישמש בתפקיד זה באורח לא רשמי.
המקור באנגלית
In the course of the last four months it has been made probable — through the work of Joliot in France as well as Fermi and Szilard in America — that it may become possible to set up a nuclear chain reaction in a large mass of uranium, by which vast amounts of power and large quantities of new radium-like elements would be generated. Now it appears almost certain that this could be achieved in the immediate future.
This new phenomenon would also lead to the construction of bombs, and it is conceivable — though much less certain — that extremely powerful bombs of a new type may thus be constructed. A single bomb of this type, carried by boat and exploded in a port, might very well destroy the whole port together with some of the surrounding territory. However, such bombs might very well prove to be too heavy for transportation by air.
The United States has only very poor ores of uranium in moderate quantities. There is some good ore in Canada and the former Czechoslovakia, while the most important source of uranium is Belgian Congo.
In view of the situation you may think it desirable to have more permanent contact maintained between the Administration and the group of physicists working on chain reactions in America. One possible way of achieving this might be for you to entrust with this task a person who has your confidence and who could perhaps serve in an inofficial capacity.
מסירת המכתב והקמת הוועדה המייעצת לאורניום

איינשטיין חתם על המכתב ב-2 באוגוסט וזה נמסר לכלכלן אלכסנדר זקס כדי שימסור אותו לרוזוולט. המסירה התעכבה משום שרוזוולט היה עסוק עם תוצאות פלישתה של גרמניה הנאצית לפולין. המכתב נמסר לרוזוולט ב-11 באוקטובר, ולאחר שרוזוולט שמע מזקס את תמצית המכתב, הקים את הוועדה המייעצת לאורניום. הוועדה בראשות לימן ג'יימס בריגס, ראש מכון התקנים הלאומי, התכנסה ב־12 באוקטובר, והוקצב סכום של 6000 דולר לצורך ניסויים בנייטרונים על ידי פרמי באוניברסיטת שיקגו.
הצעדים הבאים

הוועדה המייעצת לאורניום לא קידמה במרץ את נושא פיתוח הנשק, ושני ארגונים אחרים המשיכו במשימה: "הוועדה הלאומית למחקר ביטחוני" ו"המשרד למחקר ופיתוח מדעי", עד שב-1942 חקר תגובת השרשרת עבר ל-Manhattan Engineering District - MED, שם הקוד של פרויקט מנהטן.
איינשטיין עצמו לא השתתף בחקר הגרעין, ולדברי לינוס פאולינג התחרט על שהסכים לחתום על המכתב, בגלל השימוש שנעשה בפצצת האטום כנגד אוכלוסייה אזרחית. איינשטיין הצדיק את חתימתו בכך שהסכנה שגרמניה הנאצית תגיע ראשונה לפצצה גרעינית עולה בהרבה על הנזק שנגרם.
ראו גם

פרויקט מנהטן
לקריאה נוספת

המכתב בשלמותו
רמי שלהבת, היום לפני: המכתב שהוליד את הפצצה, במדור "היום לפני במדע" באתר של מכון דוידסון לחינוך מדעי, 2 באוגוסט 2016
הערות שוליים

↑  בשלב זה כבר נכבשה צ'כוסלובקיה על ידי גרמניה הנאצית, הונגריה ופולין
המכתב
מכתב התשובה של רוזוולט לאיינשטיין
מסיבת רשת

מסיבת רשת בדיזנגוף סנטר, תל אביב.
מסיבת רשת היא אירוע חברתי בו שחקנים נפגשים עם מחשביהם, ומשחקים משחקי מחשב רבי משתתפים באמצעות רשת מקומית.
מסיבות רשת יכולות להיות בגדלים שונים, החל משני משתתפים ועד מסיבות ענק בהשתתפותם של אלפי אנשים. מסיבות קטנות לפעמים מאורגנות באופן ספונטני על ידי קבוצת שחקנים, אולם המסיבות הגדולות בדרך כלל דורשות תכנון פרטני והרבה הכנות מצד המארגנים.
ישנן מסיבות רשת שמאורגנות באופן פרטי על ידי קבוצות של שחקנים חברים. מסיבות מעין אלה מתקיימות לרוב בביתו של אחד השחקנים.
מסיבות גדולות יותר מאורגנות על ידי חברות וארגונים שלקחו על עצמם את המשימה, ומשקיעים ביחסי ציבור בקרב קהילת שחקני הרשת. חברות וארגונים אלה מסתמכים לרוב על פרסומות על מנת לממן את ההוצאות על המסיבות ועל הפרסים.
כחלק בלתי נפרד ממסיבות הרשת הגדולות, מתקיימים גם טורנירים ותחרויות נושאות פרסים במשחקים כגון Counter Strike, Quake III ו- Warcraft III.
מסיבת רשת בגודל בינוני (300 אנשים בקירוב) באולם ספורט בצפון גרמניה
מסיבת רשת יכולה להמשך סוף שבוע שלם, אך מסיבות ספונטניות לפעמים נמשכות רק כמה שעות. במסיבות הגדולות והארוכות, לרוב ישנו מקום מסודר לשינה, לאוכל, ולצפייה בטלוויזיה. כמו כן לרוב יימצא במקום צוות טכני מיומן שיעזור לשחקנים בפתרון בעיות במחשבים ובחיבורם לרשת המקומית. לעיתים אף יהיה חיבור זמין לאינטרנט על בסיס הרשת המקומית.
קבוצות מאורגנות של שחקנים ברשת, המכונות "שבטים" (Clans) אשר משחקים יחד בקבוצה במשחקים כדוגמת Counter-Strike, מנצלים את מסיבות הרשת כדי להיפגש ולהכיר אחד את השני פנים מול פנים, שכן בשאר הזמן הם משחקים ביחד דרך רשת האינטרנט ולא באים במגע אחד עם השני בעולם האמיתי. מטרת הקבוצות הללו היא בדרך כלל לנצח בטורנירים ובתחרויות וכך לזכות ביוקרה או בפרסים.
ראו גם

משחק רשת
משחק מחשב
רשימת ערכים על משחקי רשת מרובי-משתתפים
מנשק זוויתי (תעופה)

תמונה של מטוס לוקהיד A-12 המדגימה את המנשק הזוויתי.
בתעופה, מִנְשָׁק זָוִיתִי הוא שינוי חד בזווית במבנה המרכזי של המטוס בדרך כלל בציר האופקי, הנמשך בחלק מאורך גוף המטוס. לעיתים יהיה המנשק הארכה אופקית במבנה המטוס היוצרת מעין שפה לאורך הגוף המשתלבת בדרך כלל עם הכנפיים. במטוסים ימיים המנשק הזוויתי הוא החלק בגחון שמעוצב כמו מנשק זוויתי של ספינות.
למנשק זוויתי אופקי ישנם מספר תפקידים בתעופה, החל משיפור ביצועים אווירודינמיים של מטוס וכלה בשיפור שטח חתך מכ"ם לצורכי חמקנות.
היסטוריה

מבנה מנשק זוויתי במטוסים היה בשימוש עוד במאה ה-19 המאוחרת, כאשר חלוצים בתעופה שילבו כנפיים עם מבנה של סירות לטובת נחיתה רכה במים ולכן המבנה שלהם היה דומה בתפקידו ומאפייניו למבנה המנשק בספינות.
בשנות ה-1950 המאוחרות במהלך פיתוח מטוס ריגול לטובת הסי איי איי, מהנדסי סדנת הבואשים בראשותו של קלארנס ג'ונסון ניסו להקטין את שטח חתך המכ"ם של המטוס שלהם, בשביל לעשות את זה הם שילבו הארכות מחודדות מאף המטוס שהשתלבו עם הכנפיים. בהארכות אלה מהנדסי לוקהיד שילבו משולשים של חומר מרוכב סופג קרינת מכ"ם, מה שהשיג את המטרה וקבעה את הצללית הייחודית של מטוס ה-לוקהיד A-12 וכל משפחת מטוסי הציפור השחורה שפותחו ממטוס זה.
בשנות ה-1970 מחקר בתחום החמקנות נמצא שמנשק זוויתי מתון מונע החזרי מכ"ם ממבנים פינתיים וכן מגלים זוחלים (ראה ערך חמקנות) ועל ידי כך תורם לחמקנות המטוס, עקב ממצאים אלו מבנה ממשק זוויתי משולבים בכלל מטוסי קרב מהדור החמישי המבצעיים ואלה בתהליך פיתוח.
מאפיינים

מנשק זוויתי משמש כהארכה לכנפיים ולכן מסוגל לייצר עילוי במהלך טיסה ויכול להחליף את משטחי הקנראד במטוסים חמקנים. כמו כן מנשק זוויתי מגביר יציבות אופקית ובציר הסבסוב עקב צורתו הפחות בולטת לרוחות צד וזרימת אוויר מהחלקה, עקב כך גם פוחת הצימוד החלקה לגלגול בעיקר במהירויות נמוכות. בטיסה מהירה המנשק מסוגל לאזן במידת מה את תזוזת מרכז העילוי אחורה במהירויות על קוליות על ידי יצירת עילוי (שגודל ביחס למספר המאך בריבוע) ועל ידי כך להקטין את פקודת ההגאים הדרושה לתמרון ולקיזוז ועל ידי כך לשפר את ביצועי השיוט וטווח המטוס. בתמרונים בזווית התקפה גבוהה המנשק הזוויתי יוצר מערבולות הנצמדות למנשק ולכנפיים ומייצרות עילוי במקום להתנתק מהכנף ולא לתרום לעילוי כלל.
מטוסים הכוללים מנשק זוויתי

כל משפחת מטוסי הציפור השחורה:
לוקהיד A-12
לוקהיד YF-12
לוקהיד SR-71
לוקהיד D-21
F-16
מטוסי קרב מהדור החמישי
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
מנמן (מאכל)

| --- | --- |

 
 מאכלים
 סוג:  מנה העשויה מביצה 
 על שם:  מנמן 
 מוצא:  טורקיה 
 מרכיבים עיקריים:  ביצה 
 
מנמן בשאהאן
ארוחת בוקר טורקית עם מנמן
מֶנֶמֶן (בטורקית: Menemen) הוא מאכל טורקי מסורתי פופולרי הכולל ביצים, עגבנייה, פלפלים ירוקים ותבלינים כגון פלפל שחור ואדום טחון והמאכל מבושל בשמן זית.
מאפיינים

אפשר להכין מנמן גם עם בצל, אבל הוספת בצל מצוינת לעיתים קרובות במתכונים כנפוצה יותר כאשר אוכלים מנמן כמנה עיקרית, ולא לארוחת הבוקר. המנה דומה לשקשוקה.
מנמן נהוג לאכול על פי רוב לארוחת בוקר ולהגיש עם לחם. מקור שם המנה מעיירה קטנה במחוז איזמיר.
מנה זו דומה גם ללצ'ו ההונגרי ולסטאראש (אנ') הסרבו-קרואטי, שאולי הפכו לצאצאי המנמן במהלך התקופה של האימפריה העות'מאנית. המנה דומה במידת מה גם לפפרונאטה האיטלקית.
הכנה

העגבניות בדרך כלל חתוכות לקוביות דקות או שניתן לגרד אותן. ניתן גם לערבב יחד עגבניות מגורדות וחתוכות לקוביות, בהתאם למרקם המועדף על הטבח. אם משתמשים בבצל, אפשר להוסיף אותו למחבת עם פלפלי הצ'ילי הירוקים ולהקפיץ אותם עם חמאה או שמן מחוממת. ניתן להוסיף פלפל חלבי. תוספת של בצל נמצאת בוויכוח לעיתים קרובות והיא נפוצה יותר כאשר מנמן לא נאכל בארוחת הבוקר, אלא כמנה עיקרית. כמה טבחים טורקיים כמו Saniye Anne מתעקשים שאי אפשר להכין מנה נכונה בלי בצל. בשנת 2018, מבקר האוכל הטורקי Vedat Milor השיק סקר בטוויטר כדי לפתור את הדיון על בצל בתוך המנמן. הסקר הפך לפופולרי מאוד, עם 437,657 אנשים שהצביעו. ההצבעה התבררה כלא חד משמעית, שכן לסיעת הבצל היה רק ניצחון דחוק, עם 51% מהקולות.
וריאציות

ניתן להוסיף סוג'וק, נקניק דמוי סלמי מיובש, למחבת של המנמן לאחר שהפלפלים התרככו. זה מוסיף קצת טעם לשמן; אפשר להוציא את הסוג'וק מהמחבת לפני הוספת העגבניות כדי למנוע בישול יתר, אבל זה לא הכרחי. העגבניות נעשות רכות מאוד והתערובת לא תהיה מימית מדי כאשר מוסיפים את הביצים. ניתן לטרוף את הביצים יחד עם מלח, פלפל וכל עשבי תיבול טריים רצויים או להוסיף ישירות למחבת. אם משתמשים בפסטרמה, מוסיפים אותה למחבת עם הביצים. ניתן להוסיף גבינת קשאר או גבינה לבנה על גבי הביצים רגע לפני סיום הבישול, יחד עם קישוט של עשבי תיבול טריים או בצל ירוק. המאכל מוגש בדרך כלל במחבת שבה הוא מבושל, מחבת בישול עם ידית כפולה המכונה שאהאן, יחד עם לחם טרי.
וריאציות מסוימות עשויות לכלול פטריות או טלה טחון.  ניתן להוסיף תבלינים שונים לפי הטעם כולל כמון, פפריקה, נענע וטימין.
ראו גם

ביצים בסגנון חוואים
סטראפאטסדה
רשימת מנות ביצים
פיפרדֶה
ביצים מקושקשות
שקשוקה
מיש-מאש
הערות שוליים

↑  Dionne, Emily; Ray, Erin (2014-04-04). The Spicy Paleo Cookbook. F+W Media. ISBN 9781440574344. נבדק ב-21 בדצמבר 2014. {{cite book}}:  (עזרה)
↑  Turkish Cookery, M. Işın Günür (1990). מסת"ב 975-479-100-7
↑  The Jewish Cookbook, L. Koenig (2019). מסת"ב 9780714879338
↑  "Menemen nasıl yapılır? İşte her öğünün gözdesi menemen tarifi…". אורכב מ-המקור ב-2018-07-19. נבדק ב-2018-07-18.
↑  Türkmen, Arda, "Hürriyet Pazar", August 10, 2014, p.16.
↑  "Saniye Anne'nin 155 bin takipçisi var". Milliyet Haber. ארכיון מ-2018-07-17. נבדק ב-2018-07-17.
↑  Milor, Vedat. "Menemen anketi". נבדק ב-2019-06-05.
1 2  "En lezzetli ve güzel menemen tarifi". www.haberturk.com. ארכיון מ-2018-07-18. נבדק ב-2018-07-18.
↑  Mutfak Sırları. Menemen Nasıl Yapılır? - Mutfak Sırları.  Event occurs at 180 seconds. נבדק ב-2018-07-18.
↑  "Pastırmalı Menemen". Sabah. אורכב מ-המקור ב-2018-07-19. נבדק ב-2018-07-18.
↑  Emina, Seb; Eggs, Malcolm (2013-03-14). The Breakfast Bible. Bloomsbury Publishing. ISBN 978-1-4088-3990-4.
↑  Sahrap (25 בספטמבר 2017). "Mantarlı menemen". ארכיון מ-2018-07-19. נבדק ב-2018-07-18. {{cite web}}:  (עזרה)
↑  "Kıymalı Yumurta". Arda'nın Mutfağı. אורכב מ-המקור ב-2018-07-18. נבדק ב-2018-07-18.
↑  "Menemen tarifi". Milliyet. 19 באפריל 2018. ארכיון מ-2018-07-18. נבדק ב-2018-07-18. {{cite web}}:  (עזרה)
מסיושי אוהירה

זהו שם יפני; שם המשפחה הוא .
מסיושי אוהירה (ביפנית: 大平 正芳;‏ 12 במרץ 1910 –  12 ביוני 1980) היה פוליטיקאי יפני וראש ממשלת יפן ה-68 וה-69.
קריירה פוליטית

בשיא הקריירה הפוליטית שלו יצג אוהירה את הסיעות המרכזיות במפלגה הליברלית-דמוקרטית, עמדה שהציבה אותו כיריבו של ראש הממשלה דאז, טקאו פוקודה. בבחירות מקדימות שנערכו בתוך המפלגה ב-1978, ניצח אוהירה את פוקודה והתמנה לנשיא המפלגה, ולאחר מכן החליף אותו בראשות הממשלה.
אוהירה היה ראש הממשלה הנוצרי השישי של יפן, לאחר הארה טקאשי, טקהאשי קורקיו, איצ'ירו הטויאמה, טצו קטאיאמה ושיגרו יושידה.
בבחירות הכלליות של 1979 לא הצליחה המפלגה הליברלית-דמוקרטית להשיג רוב מוחלט בדיאט של יפן, אך לאחר שצרפה אליה מספר מפלגות קטנות, הבטיח אוהירה לעצמו כהונה נוספת. עם זאת, ב-16 במאי 1980 נערכה בדיאט הצעת אי אמון, ועברה לאחר ש-69 מחברי המפלגה הליברלית-דמוקרטית נמנעו. אוהירה עמד בפני הברירה של להתפטר או להכריז על בחירות חדשות, והוא בחר באפשרות הראשונה. אולם, ב-31 במאי אושפז אוהירה בבית החולים לאחר שלקה בהתקף לב, ונפטר 12 יום לאחר מכן.
מזכיר הממשלה, מסיושי איטו, החליף את אוהירה בתפקידו, ולאחר הבחירות שנערכו הפך זנקו סוזוקי לראש הממשלה.
מסדר האוצר הקדוש

| --- | --- |

 
 אות מסדר האוצר הקדוש בדרגה הראשונה
 פרטים
 מדינה:  יפן יפן
 המעניק:  קיסר יפן
 למען:  שירות אזרחי ממושך ו\או מצוין
 סטטוס:  פעיל
 דרגות וסוגים:  שש דרגות
 נוסד:  4 בינואר 1888
 היררכיה
 עיטור גבוה יותר:  מסדר הכתר היקר
 עיטור נמוך יותר:  מסדר התרבות
מסדר האוצר הקדוש (ביפנית: 瑞宝章, תעתיק: זוּאיהוֹ-שׁוֹ) הוא מסדר יפני שיסד הקיסר מייג'י ב-4 בינואר 1888. למסדר שמונה דרגות, ובמקור היה שמו "מסדר מייג'י." עיטור המסדר מוענק לאלה שהגיעו להישגים בתחומי מחקר, בעולם העסקים, ברפואה, בתרומה חברתית, בשלטון המקומי או הכללי ולאלה שתרמו לשיפור חייהם של בעלי לקות.
במקור הוענק עיטור מסדר זה רק לגברים, אך החל מ-1919 גם נשים יכולות לקבל אותו. בניגוד למקביליו האירופאים, ניתן להעניק עיטור זה לאחר המוות.
סמלי המסדר הם שלושת האוצרות הקדושים: מראת יאטה הקדושה, שאפילו לקיסר אסור להביט בה; תכשיט יסקאני, העשוי אבן ירקן; וחרבו האישית של הקיסר.
תג המסדר עבור הדרגות הראשונה עד השישית הוא צלב מלטה מצופה זהב (דרגות 4-1), זהב וכסף (דרגה 5) וכסף (דרגה 6), עם קרניים מצופות אמייל המייצגות את החרב. במרכז דיסקה כחולה, ובמרכזה כוכב כסוף בעל שמונה קצוות, המייצג את המראה, ומסביב עיטור נקודות אדומות מצופות אמייל, המייצגות את התכשיט. התג מחובר לשלושה עלי פאולוניה לבנים מצופים אמייל, ותלוי מסרט כחול בהיר בעל שוליים צהובים, הנתלה מכתף ימין בדרגה הראשונה, כעיטור צוואר עבור גברים בדרגה השלישית, ובצד שמאל של החזה בדרגות הרביעית עד השישית (עם רוזטה עבור הדרגה הרביעית). נשים מהדרגה השלישית עד השישית עונדות את התג כאבנט הנתלה מכתף שמאל.
כוכב המסדר עבור שתי הדרגות הראשונות זהה לתג אך בעל שני זוגות צלבי מלטה, אחד מצופה זהב והשני מצופה כסף ומונח אלכסונית. את הכוכב עונדים בצד שמאל של החזה בדרגה הראשונה, ובצד ימין בדרגה השנייה.
התג עבור הדרגות השביעית והשמינית הוא מדליה כסופה בעלת שמונה קצוות, מצופה חלקית בזהב עבור הדרגה השביעית, ועם ייצוג התכשיט והמראה בלבד. התג תלוי על סרט הדומה לשאר הדרגות, וגברים עונדים אותו בצד שמאל של החזה, בעוד שנשים עונדות אותו על כתף שמאל. ב-2003 נערכה רפורמה שבעקבותיה בוטלו שתי הדרגות התחתונות.
מילוש האייק

| --- | --- |
אין תמונה חופשית
 לידה:  12 במאי 1921 דטניס, צ'כיה 
 פטירה:  25 בפברואר 2016 (בגיל 94) פראג, צ'כיה 
 מדינה:  צ'כיה, צ'כוסלובקיה 
 מקצוע:  איש חינוך, היסטוריון 
 מידע חסיד אומות העולם
 פרסים והוקרה:  חסיד אומות העולם (29 באוגוסט 1995)  מדליית ההצטיינות 
 קישורים חיצוניים
 יד ושם:  מילוש האייק
 
מילוש הַאיֶיק (בצ'כית: Miloš Hájek;‏ 12 במאי 1921 – 25 בפברואר 2016) היה היסטוריון, פוליטיקאי ולוחם המחתרת הצ'כית בשנים בהן צ'כיה הייתה תחת כיבוש גרמני (1938 - 1945). בשנת 1995 קיבל את התואר חסיד אומות העולם.
קורות חיים

האייק נולד בדייטניצה (אנ'), צ'כיה. ב-1938, גרמניה הנאצית כבשה את צ'כוסלובקיה. יחד עם אשתו המנוחה אלנה, הפך פעיל במחתרת הצ'כית והיה פעיל בארגונים אנטי- נאצים אחרים. סיפק ליהודים זהויות מזויפות באמצעות מסמכי זיהוי על מנת לעזור ליהודים לשמור על מקומות המסתור שלהם. הוא נעצר על ידי הגסטפו באוגוסט 1944 ונגזר עליו עונש מוות במרץ 1945. הוצאתו להורג לא יצאה לפועל עקב פעילותה של המחתרת הצ'כית וסיום כיבוש גרמניה בצ'כיה.
פעילות בתקופת השואה להצלת יהודים

שיתף פעולה עם פעיל בשומר הצעיר ארנושט ניומן, וזייף מסמכים לחברי התנועה האחרים ומשפחותיהם ומצא להם מקומות מסתור. האייק סייע לארנוסט ניומן להקים חיים חדשים תחת שם חדש, וכשהיה בסכנת היתפסות, האייק סיפק לו מסמכים חדשים בעזרתם הגיע ניומן להונגריה שם היה מוגן. הרשויות תפסו את האייק ועצרו אותו בגין זיוף מסמכים וסיוע ליהודים. האייק נידון למוות לפי החוק הנאצי. למרות גזר הדין, הרשויות הגרמניות היו עסוקות במלחמה מול הצבא האדום לכן הוצאתו להורג לא להוצאה לפועל והאייק ניצל.
לאחר המלחמה

האייק הפך לחבר ב"מועצה הקומוניסטית של צ'כיה" בעקבות המלחמה. האייק הצטרף למפלגה הקומוניסטית, ממנה גורש אחרי שברית המועצות פלשה לפראג. הוא פוטר מעבודתו אך יצא לגמלאות על בסיס לוחם מחתרת במלחמת העולם השנייה בזכות עזרתה של אלנה הייקובה, אשתו לשעבר. ב-1977, האייק חתם על "אמנת 77"- אמנת שפועלת למען זכויות אדם. מילוש האייק נפטר ב-25 בפברואר 2016, בגיל 94. נכדתו, אנה, היא היסטוריונית שואה באוניברסיטת וורוויק.
הכרה והנצחה

ב-29 באוגוסט 1995, הוכר כחסיד אומות העולם על ידי יד ושם. הטקס התקיים בשגרירות ישראל בפראג. שמו נחקק בקיר הכבוד בגן חסידי אומות העולם ביד ושם בירושלים.
הערות שוליים

↑  מילוש האייק, באתר יד ושם (באנגלית)
↑  תיק ארכיוני, יד ושם
↑  הארגון לחדשות צ'כיה, פראג דיילי מוניטור, 2016
↑  The Righteous Among The Nations:Hájek Miloš (1921 - 2016 ), באתר יד ושם (באנגלית)
| --- | --- |
בקרת זהויות :  NLI: 987007415720505171  PLWABN: 9810612145005606  BnF: cb115029302 (data)  CANTIC: a10935459  GND: 102116447X  ISNI: 0000 0001 0968 2333  LCCN: n80142903  NKC: jk01033073  NTA: 171909186  SUDOC: 15697990X  VIAF: 261685843   WorldCat (עם VIAF): 261685843 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מיליצה מנדיץ'

מיליצה מנדיץ' (בסרבית: Милица Мандић‏; 6 בדצמבר 1991, בלגרד, הרפובליקה הפדרלית הסוציאליסטית של יוגוסלביה) היא לוחמת טאקוונדו סרבית, אלופה אולימפית (לונדון 2012, טוקיו 2020) ואלופת העולם (2017).
קריירה ספורטיבית

בשנת 2008, זכתה מנדיץ' במדליית ארד באליפות העולם לנוער בטאקוונדו. בשנת 2011, השתתפה באליפות העולם בטאקוונדו (אנ') שנערכה בדרום קוריאה, בה זכתה במדליית ארד. בשנת 2012, זכתה במדליית כסף באליפות אירופה בטאקוונדו (אנ') שנערכה במנצ'סטר, אנגליה. באותה השנה, השתתפה במשחקים האולימפיים בלונדון וזכתה במדליית זהב לאחר שהביסה את אן קרולין גראף (אנ') הצרפתייה בתוצאה 7–9. בכך הפכה מיליצה לאזרח הסרבי הראשון שזוכה במדליית זהב אולימפית (עבור סרביה כמדינה עצמאית). בשנת 2013 נבחרה להיכלל, ביחד עם מאמנה דראגן יוביץ', בהיכל התהילה של הטאקוונדו בטקס שנערך בלוס אנג'לס. בשנת 2014, זכתה במדליית זהב בתחרות הגרנד פרי בטאקוונדו (אנ'). בשנת 2016, זכתה במדליית כסף באליפות אירופה. באותה השנה השתתפה באולימפיאדת ריו דה ז'ניירו, אולם הודחה ברבע הגמר לאחר שהפסידה לביאנקה ווקדן (אנ') הבריטית. בשנת 2017, זכתה במדליית זהב באליפות העולם (אנ'). באולימפיאדת טוקיו שנערכה בשנת 2021, זכתה במדליית זהב אולימפית לאחר שהביסה בגמר את הדרום-קוריאנית לי דה-בין (אנ').
ראו גם

סרביה במשחקים האולימפיים
הערות שוליים

↑  Milica Mandić, sportsmatik.com
1 2  Milica Mandić, taekwondodata.com
↑  Olympics taekwondo: Serb Milica Mandic wins country's first gold, archive.org
↑  Veliko priznanje za olimpijsku šampionku: Milica u Kući slavnih u Las Vegasu, web.archive.org
מסדר האימפריה הבריטית

| --- | --- |

כוכב של אביר הצלב הגדול
  
 אות המסדר: עליון – אזרחי, תחתון – צבאי
 מוטו: למען האל והאימפריה  (באנגלית: For God and the Empire)
 פרטים
 מדינה:  הממלכה המאוחדת הממלכה המאוחדת
 סוג:  מסדר אבירות
 מפקד המסדר:  המונרך הבריטי
 סטטוס:  מסדר פעיל
 דרגות וסוגים:  אביר/גבירת הצלב הגדול אביר מפקד / גבירה מפקדת מפקד קצין חבר
 נוסד:  4 ביוני 1917
 היררכיה
 עיטור גבוה יותר:  המסדר הוויקטוריאני המלכותי
המסדר המצוין ביותר של האימפריה הבריטית (באנגלית: The Most Excellent Order of the British Empire) הוא מסדר אבירות בריטי שהוקם ב-4 ביוני 1917 על ידי המלך ג'ורג' החמישי. המסדר כולל חמש דרגות, בחטיבה אזרחית ובחטיבה צבאית, מהבכירה לזוטרה:
אביר או גבירת הצלב הגדול (GBE – Knight/Dame Grand Cross)
אביר מפקד או גבירה מפקדת (KBE – Knight Commander או DBE – Dame Commander)
מפקד (CBE – Commander)
קצין (OBE – Officer)
חבר (MBE – Member)
רק חברים בשתי הדרגות הבכירות נחשבים לאבירים, ועל כן הם בלבד, בתנאי שהם אזרחי בריטניה, זכאים להוסיף לפני שמם את התואר סֶר (Sir) לאביר, או דֵיים (Dame) לליידי.
בנוסף למסדר קיים גם "עיטור האימפריה הבריטית" (British Empire Medal), שמקבליו אינם שייכים למסדר, אך הם מסופחים אליו. עיטור זה אינו מוענק עוד בממלכה המאוחדת, אך הוא עדיין בשימוש בכמה ממדינות חבר העמים הבריטי, כגון איי קוק ואיי בהאמה.
סיסמת המסדר היא "למען האל והאימפריה" (For God and the Empire). מסדר זה הוא הזוטר ביותר מבין מסדרי האבירות הבריטיים והגדול ביותר מבחינת מספר חבריו.
מנשלך

מנשלך במצב "גבר" מחזיק תריס פתוח
מנשלך במצב "אישה" - מאפשר סגירת התריס
מיקום המנשלך משני צדי אדן החלון
מנשלך במצב "גבר" בארמון ניצנים
מֶנְשָלָך או מֶנְטְשָלָך (ביידיש: מֶענטשָעלָעך - מילולית: "אנשים קטנים"; בעברית: אישונים) - מתקן הממוקם מחוץ למבנים אשר שימש להחזקת תריסים במצב "פתוח" ולמנוע את סגירתם בשל עוצמת רוח.
תיאור

המנשלך הם מתקני מתכת הצמודים לקירות מבנים שנבנו בתחילת המאה ה-20, אשר שימשו להחזקת תריסי העץ של חלונות המבנה. המנשלך הוצבו משני צידי החלון, במקביל לאדן החלון, שתפקידם היה לשמור על התריסים פתוחים גם כאשר נושבת רוח חזקה, ולמנוע את טריקתם.
כיום ניתן לראות מנשלך במבנים היסטוריים משוחזרים.
מקור השם

המתקן בנוי כך, שכאשר הוא ניצב מעלה (מחזיק את התריס פתוח) הוא נראה כחלקו העליון של גוף גבר - מהמותניים ומעלה, כאשר ראש הדמות מחזיקה את התריס. כאשר הוא פונה מטה, ומאפשר סגירת התריס - הוא נראה כדמות אישה.
האגדה האורבנית

על פי אגדה אורבנית ידועה, שימשו המנשלך כלי לאפשר בגידה:
כאשר יצא הבעל לעבודה בבוקר היו הנשים שומטות את המנשלך כך שדמות האישה תיראה לעין כל ותסמן שהאישה לבדה בבית והדרך למאהב פנויה. כשהבעל היה חוזר מעבודתו הייתה האישה מרימה את המנשלך למצב "גבר", וכך סימנה למאהב לא להתקרב.
הערות שוליים

↑  רן אהרונסון, לכו ונלכה סיורים במושבות העלייה הראשונה, הוצאת יד בן צבי, ירושלים, 2004, עמ' 31
↑  האגדה האורבנית
מיליצה, נסיכת מונטנגרו

מיליצה, נסיכת מונטנגרו (במונטנגרית: Милица Савојска; ‏14 ביולי 1866 - 5 בספטמבר 1951), הייתה בתו של ניקולה הראשון, מלך מונטנגרו ואשתו של פיוטר ניקולאייביץ', הנסיך הגדול של רוסיה.
ביוגרפיה

מיליצה נולדה ב-14 ביולי 1866 בצטיניה, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'. בילדותה נשלחה מיליצה יחד עם אחיותיה אנסטסיה, מריה ואלנה לרוסיה לצורך חינוכם, וב-26 ביולי 1889 התחתנה מיליצה עם פיוטר ניקולאייביץ', הנסיך הגדול של רוסיה, ממנו נולדו לה 4 ילדים. בשנת 1907 התחתן אחיו של בעלה ניקולאי עם אחות אשתו אנסטסיה, נסיכת מונטנגרו, ושני הזוגות ביחד היו בעלי השפעה חברתית רבה בחצר הקיסרית הרוסית, ואף היו מידידיו של רספוטין. בשנת 1909 הסתכסכו מיליצה ואנסטסיה עם רספוטין, ומאז הפכו לאויביו והיו מגדולי רודפיו.
לאחר המהפכה הרוסית נעצר בעלה פיוטר על ידי הבולשביקים והושם במעצר ליד סבסטופול, אולם במרץ 1918 רוסיה חתמה על הסכם הפסקת נשק עם גרמניה, והכוחות הגרמניים שחררו את חברי משפחת המלוכה. באפריל 1919 עזבו פיוטר ומיליצה את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. מריה ופיוטר יחד עם גיסה ניקולאי התגוררו ביחד בדרום איטליה, ולאחר מכן בצרפת, שם מת פיוטר באחוזת המשפחה באנטיב בשנת 1931.
לאחר מותו עברה מיליצה להתגורר באיטליה לצד אחותה אלנה, נסיכת מונטנגרו ובעלה ויטוריו אמנואלה השלישי, מלך איטליה, אולם לאחר הפיכת איטליה לרפובליקה עזבה מיליצה את איטליה יחד עם בני משפחתה, ועברה להתגורר באלכסנדריה שבמצרים, שם מתה ב-5 בספטמבר 1951.
משפחתה

ב-26 ביולי 1889 התחתנה מיליצה עם פיוטר ניקולאייביץ', הנסיך הגדול של רוסיה, ממנו נולדו לה 4 ילדים:
מרינה פטרובנה, נסיכת רוסיה (1892–1981)
רומן פטרוביץ', נסיך רוסיה (1896–1978)
נדג'דה פטרובנה, נסיכת רוסיה (1898–1988)
סופיה פטרובנה, נסיכת רוסיה (1898)